Gur pinter ndongeng nulis lan moco # Tembe mburine bakal sangsoro Tembe mburine bakal sangsoro… Akeh kang apal Qur’an Haditse # Seneng ngafirke marang liyane Kafire dewe dak digatekke # Yen isih kotor ati akale Yen isih kotor ati akale… Gampang kabujuk nafsu angkoro # Ing pepaese gebyare donyo Iri lan meri sugihe tonggo # Mulo atine peteng lan nisto Mulo atine peteng lan nisto… Ayo sedulur jo nglaleake # Wajibe ngaji sa’pranatane Nggo ngandelake iman tauhide # Baguse sangu mulyo matine Baguse sangu mulyo matine… Kang aran sholeh bagus atine # Kerono mapan seri ngelmune Laku thoriqot lan ma’rifate # Ugo haqiqot manjing rasane Ugo haqiqot manjing rasanee… Al-Qur’an Qodim wahyu minulyo # Tanpo tinulis iso diwoco Iku wejangan guru waskito # Den tancepake ing jero dodo Den tancepake ing jero dodo… Kumantil ati lan pikiran # Mrasuk ing badan kabeh jeroan Mu’jizat rosul dadi pedoman # Minongko dalan manjinge iman Kelawan Alloh kang moho suci # Kudu rangkulan rino lan wengi Ditirakati diriyadlohi # Dzikir lan suluk jo nganti lali Dzikir lan suluk jo nganti lali… Uripe ayem rumongso aman # Dununge roso tondo yen iman Sabar narimo nadjan pas-pasan # Kabeh tinakdir saking pengeran Kabeh tinakdir saking pengeran… Kelawan konco dulur lan tonggo # Kang podo rukun ojo dursilo Iku sunnahe rosul kang mulyo # Nabi Muhammad panutan kito Nabi Muhammad panutan kito… Ayo nglakoni sekabehane # Alloh kang bakal ngangkat drajate
